open-index/open-wikipedia-markdown huggingface dataset:
Μιράντα

Η ***Μιράντα*** (Iσπανικά: *Bajo la misma piel*, Μετάφραση: *Κάτω από το δέρμα σου*) είναι τηλενουβέλα μεξικάνικης παραγωγής του 2003. 

Πρωταγωνιστούν Κέιτ ντελ Καστίγιο, Χουάν Σολέρ, Ντιάνα Μπράτσο, Αλεχάντρο Τομάσσι και Αλεχάντρο Καμάτσο.

## Πλοκή
Η Σάρα είναι παντρεμένη με τον Μπρούνο Μουρίγιο, που τις κάνει τη ζωή κόλαση. Ο Μπρούνο, είναι ένας 50άρης, άπιστος προς τη Σάρα και πιστεύει ακράδαντα ότι τα χρήματα μπορούν να αγοράσουν τα πάντα, ακόμα και την αγάπη. Η Σάρα καταπιέζει την απογοήτευση της και θυσιάζει την ευτυχία της, προκειμένου να δώσει στα παιδιά της, Μιράντα, Αντρές, και Πάολα, ένα σταθερό σπίτι.

Για να κάνει τα πράγματα χειρότερα με την Σάρα, ο Μπρούνο δεν την αφήνει να τον χωρίσει. Απλά, όταν η Σάρα 
παραιτείται από την ζωή χωρίς αγάπη, ο Χοακίν, η αγάπη της ζωής της, επιστρέφει. Παρά το γεγονός ότι η κόρη της Σάρα, Μιράντα είναι μια ζωηρή και έξυπνη νεαρή γυναίκα, που έχει ερωτευτεί με έναν άνδρα παρόμοιο με τον Μπρούνο.

Ο αρραβωνιαστικός της, ο Πατρίσιο, είναι ένας φιλόδοξος και υποκριτικός άνθρωπος που την απατά με την αδελφή της Πάολα. Ενώ Μπρούνο υποστηρίζει την σχέση της Μιράντα, γιατί ο Πατρίσιο είναι ο γιος του καλύτερου φίλου του, η Σάρα φοβάται για το μέλλον της κόρης τους. Όταν συναντά τον Αλεχάντρο, η Μιράντα έχει αμφιβολίες για τα αισθήματα της για τον Πατρίσιο γιατί με τον Αλεχάντρο έχουν μια ισχυρή έλξη.

## Κάστ
*Κέιτ ντελ Καστίγιο ως *Μιράντα Μουρίγιο Ορτίς*
*Χουάν Σολέρ ως *Αλεχάντρο Ρουίς Καλντερόν*
*Ντιάνα Μπράτσο ως *Σάρα Ορτίς Εσκαλάντε ντε Μουρίγιο*
*Αλεχάντρο Τομάσσι ως *Εουχένιο Ριόχα*
*Αλεχάντρο Καμάτσο ως *Μπρούνο Μουρίγιο Βαλντές*
*Σουσάνα Σαμπαλέτα ως *Ιβόν Ακόστα*
*Μανουέλ Οχέδα ως *Ροδρίγο Λέιβα*
*Ασέλα Ρόμπινσον ως *Ρεχίνα Ορτίς Εσκαλάντε*
*Βίκτορ Νοριέγα ως *Γκαμπριέλ Ορνέλας*
*Πέδρο Αρμαντάρις Τζ. ως *Χοακίν Βιδαουρρί*
*Μάργα Λόπεζ ως *Εστέρ Εσκαλάντε ντε Ορτίς*
*Λουπίτα Λάρα ως *Ρεμπέκα ντε Μπαρράσα*
*Μαριάνα Καρρ ως *Αλίνα Καλντερόν ντε Ρουίς*
*Λάισα Γουίλκινς ως *Πάολα Μπελτράν Ορτίς*
*Σέρχιο Καταλάν ως *Πατρίσιο Λέιβα*
*Ερνέστο Ντ'Αλέσσιο ως *Αντρές Μουρίγιο Ορτίς*
*Ισαδόρα Γκονσάλες ως *Νόρμα Ριόχα*
*Αντρέα Τόρρε ως *Ρομπέρτα Μπαρράσα*
*Αλεχάντρο Αραγόν ως *Μάρκο Ρουίς Καλντερόν*
*Τιαρέ Εσκάντα ως *Αουρόρα Ρομέρο*
*Νταβίδ Οστρόσκι ως *Χάιμε Σαντοβάλ*
*Γιολάντα Βεντούρα ως *Μακαρένα Μοντιέλ*
*Αλφόνσο Ιτουρράλντε ως *Χοσέ Μαρία Μπαρράσα*
*Αδριάνα Ροέλ ως *Μπλάνκα Ριόχα*
*Ελισαμπέτ Ντουπεϊρόν ως *Άνχελα Κιντέρο*
*Λορένσο ντε Ρόδας ως *Αγουστίν Ρουίς Κανιέδο*
*Μαρία Μαρσέλα ως *Σόνια*
*Μαουρίσιο Μπονέτ ως *Ντάριο Πορτίγιο*
*Μανουέλ Λαντέτα ως *Ραμίρο Μοράλες*
*Κλαούντιο Μπάες ως *Ραμόν Γκουτιέρρες*
*Χούλιο Μπτράτσο ως *Ίκερ Ιραγόρρι*
*Ντάσια Αρκαράς ως *Έρικα Γκοντίνες*
*Χουάν Βερδούσκο ως *Αουρέλιο Ακόστα*
*Άναμπελ Γκουτιέρρες ως *Ροσίτα*
*Μαρικάρμεν Βέλα ως *Φίλη της Εστέρ και της Ροσίτα*
*Λούρδες Κανάλε ως *Φίλη της Εστέρ και της Ροσίτα*
*Τέρε Μονδραγόν ως *Φίλη της Εστέρ και της Ροσίτα*
*Σάρα Μόντες ως *Φίλη της Εστέρ*
*Λισάρδο ως *Ούγκο*
*Χάιμε Λοσάνο ως *Διοικητής Σουνίγα*
*Ρικάρδο Βέρα ως *Δικηγόρος*

## Βραβεία

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Δεκάποδα

Τα **Δεκάποδα** είναι τάξη καρκινοειδών εντός της ομοταξίας Μαλακόστρακα. Περιλαμβάνει τα καβούρια, τους αστακούς, τις γαρίδες και τις καραβίδες. Εκτιμάται ότι περιλαμβάνει 15.000 είδη σε περίπου 2.700 γένη, και έχουν βρεθεί 3.300 απολιθωμένα είδη. Σχεδόν τα μισά από αυτά τα είδη είναι καβούρια, ενώ από τα υπόλοιπα οι μεγαλύτερες ομάδες είναι οι γαρίδες και τα ανόμουρα (όπως οι ερημίτες κάβουρες). Το παλαιότερο απολιθωμένο δεκάποδο είναι ο Παλαιοπαλαιμόν, από το Δεβόνιο.

Όπως υπονοεί και το όνομά τους, όλα τα δεκάποδα έχουν δέκα πόδια, με τη μορφή πέντε ζευγών θωρακικών εξαρτημάτων στα πέντε τελευταία θωρακικά τμήματα. Τα μπροστινά τρία λειτουργούν ως τμήματα του στόματος και γενικά αναφέρονται ως γναθόποδα, τα υπόλοιπα είναι τα περειόποδα. Σε πολλά δεκάποδα, το πρώτο ζεύγος φέρει μεγάλες δαγκάνες. Άλλα εξαρτήματα υπάρχουν στην κοιλιά, με κάθε τμήμα να μπορεί να φέρει ένα ζεύγος πλεόποδων, με τα δύο τελευταία να αποτελούν το ουριαίο πτερύγιο (μαζί με το τέλσον) και αποκαλούνται ουρόποδα.

## Παραπομπές
Ο Αρχάγγελος Μιχαήλ (Παναγιώτης Δοξαράς)

Ο ***Αρχάγγελος Μιχαήλ*** είναι έργο του ζωγράφου Παναγιώτη Δοξαρά και χρονολογείται στις αρχές του 18ου αιώνα. Πρόκειται για ελαιογραφία σε χαλκό, έχει διαστάσεις 19 x 14,5 εκ. σε οβάλ σχήμα και αποτελεί χαρακτηριστικό δείγμα ζωγραφικής της Επτανησιακής Σχολής. Εκτίθεται στο Παράρτημα Κέρκυρας της Εθνικής Πινακοθήκης και Μουσείου Αλεξάνδρου Σούτζου.

## Ο πίνακας
Ακολουθώντας τα πρότυπα της δυτικής ζωγραφικής παράδοσης στην εικονογραφία αλλά κυρίως στη ζωγραφική απόδοση, ο Δοξαράς ζωγράφισε τον *Αρχάγγελο Μιχαήλ* με ελαιοχρώματα, εισάγοντας κατ' αυτό τον τρόπο νέα υλικά στη νεοελληνική ζωγραφική. Ο Αρχάγγελος εικονίζεται νικητής επί «*του μεγάλου Δράκοντα, του αρχαίου φιδιού, του Σατανά*» (Αποκάλυψη 12:7-9), κραδαίνοντας σπαθί στο δεξί του χέρι και δείχνοντας προς τον ουρανό με το αριστερό, ακολουθώντας τη διήγηση της Καινής Διαθήκης. Το πορφυρό και το μπλε της ενδυμασίας του είναι τα χρώματα που συνηθίζονται στα έργα της βυζαντινής και μεταβυζαντινής ζωγραφικής παράδοσης. 

## Στυλ και επιρροές
Ο Παναγιώτης Δοξαράς θεωρείται ο θεμελιωτής της Επτανησιακής Σχολής αλλά και ο πατέρας της νεοελληνικής ζωγραφικής. Διδάχτηκε αγιογραφία στην βενετοκρατούμενη Ζάκυνθο και ζωγραφική στην Ιταλία. Συνδυάζοντας την παράδοση της βυζαντινής ζωγραφικής με τη μελέτη της ιταλικής ζωγραφικής και χρησιμοποιώντας για πρώτη φορά την τρίτη διάσταση, ο Παναγιώτης Δοξαράς υλοποίησε το προσωπικό του ζωγραφικό ιδίωμα στις δεκαεπτά συνθέσεις που ολοκλήρωσε το διάστημα 1726-1729 για την *oυρανία*, την οροφή του ναού του Αγίου Σπυρίδωνα, στην πόλη της Κέρκυρας. Οι σκηνές από το βίο του αγίου μαρτυρούν την άμεση σχέση του Δοξαρά με τη μανιεριστική ζωγραφική του Πάολο Βερονέζε στο Pallazo Ducale της Βενετίας. Σήμερα στο ναό διασώζονται τα αντίγραφα που είναι έργα του Ν. Ασπιώτη. 

## Συμβολή στη νεοελληνική ζωγραφική
Μέσα από το έργο του ο Δοξαράς εισάγει στη νεοελληνική τέχνη καινοτομίες που οδήγησαν στην καλλιτεχνική σύγκλιση με την δυτικοευρωπαϊκή τεχνοτροπία, αποτελώντας τον γεφυροποιό μεταξύ της μεταβυζαντινής παράδοσης και της Δύσης.

## Παραπομπές


## Πηγές
#Εθνική Πινακοθήκη και Μουσείο Αλεξάνδρου Σούτζου, "Ζωγραφίζοντας στην Κέρκυρα", 2003
#Εθνική Πινακοθήκη και Μουσείο Αλεξάνδρου Σούτζου, *Εθνική Πινακοθήκη 100 χρόνια* β΄έκδοση, Αθήνα 2001, ISBN 960 7791 02 9
#Εθνική Πινακοθήκη και Μουσείο Αλεξάνδρου Σούτζου, "Ελληνική Ζωγραφική, Μόνιμες Συλλογές", ISBN 978 960 7791 36 8

## Εξωτερικοί σύνδεσμοι
* Επίσημη Ιστοσελίδα Εθνικής Πινακοθήκης-Μουσείου Αλεξάνδρου Σούτζου Αθηνών
* Επίσημη Ιστοσελίδα Παραρτήματος της Εθνικής Πινακοθήκης στην Κέρκυρα

Κατηγορία:Εθνική Πινακοθήκη-Μουσείο Αλεξάνδρου Σούτζου
Κατηγορία:Έργα ελληνικής ζωγραφικής
Κατηγορία:Αρχάγγελος Μιχαήλ
Αρχαία Άγκυρα

Η **Άγκυρα** ήταν πόλη της Αρχαιότητας, η οποία αντιστοιχεί στην σημερινή πόλη της Άνκαρα.

## Ιστορία
Η περιοχή της Άγκυρας κατοικήθηκε από την 2η χιλιετία π.Χ. από τους Χιττίτες, ενώ στην συνέχεια, προς τον 10ο αιώνα π.Χ. από τους Φρύγες. Σύμφωνα με τον θρύλο, η πόλη ανεγέρθηκε από τον βασιλέα Μίδα, ενώ, πιθανώς, να έφερε κατά την διάρκεια της ελληνιστικής περιόδου την ονομασία *[[Άνγκορα (σελίδα αποσαφήνισης)|Άνγκορα]]*.

Καταλειφθείσα το 333 π.Χ. από τον Μέγα Αλέξανδρο, στην συνέχεια κατελήφθη από τους Γαλάτες κατά την διάρκεια των επιδρομών των πολεμιστών αυτών, στην διάρκεια του 3ου αιώνα π.Χ. (δείτε Μεγάλη εκστρατεία).

Τιθέμενη υπό ρωμαϊκό έλεγχο το 189 π.Χ., έλαβε, τότε, την ονομασία *Άγκυρα* και κατέστη πρωτεύουσα της ρωμαϊκής επαρχίας της Γαλατίας το 25 π.Χ.. Ο ναός του Αυγούστου και της Ρώμης στην Άγκυρα, επίσης γνωστός ως *Μνημείο της Άγκυρας*, είδε να ανευρίσκεται εντός αυτού το πληρέστερο αντίγραφο της πολιτικής διαθήκης του Αυγούστου, τα *[[Res gestae (Αύγουστος)|Res gestae]]*.

Η Άγκυρα αποτέλεσε πόλη της Βυζαντινής Αυτοκρατορίας, ωστόσο κατελήφθη από τους Πέρσες και, στην συνέχεια, τους Άραβες. Ετέθη οριστικά υπό οθωμανικό έλεγχο το 1360, με εξαίρεση την σύντομη παρένθεση της κατάκτησής της από τον Ταμερλάνο (1402).

## Αρχαίες πηγές
Στην *[[Φυσική Ιστορία (Πλίνιος)|Φυσική Ιστορία]]* του, ο Πλίνιος ο Πρεσβύτερος την ονομάζει ως « Άγκυρα των Τεκτόσαγων ». Η πόλη αναφέρεται, επίσης, από τον Στράβωνα, ως κατοικούμενη από τους Τεκτόσαγες. Ο Πλίνιος ο Πρεσβύτερος, αναφέρει, επίσης, μια πόλη με την ονομασία Άγκυρα στην Φρυγία, πράγμα το οποίο επιβεβαιώνεται, επίσης, από τον Στράβωνα.

## Πρόσωπα σχετιζόμενα με την πόλη
* Θεόδοτος Άγκυρας, αποβιώσας το 303, Οσιομάρτυρας.
* Κλήμης Άγκυρας, επίσκοπος της πόλεως στην διάρκεια του 4ου αιώνα.
* Βασίλειος Άγκυρας, επίσκοπος της πόλεως στην διάρκεια του 4ου αιώνα.
* Μάρκελλος Άγκυρας, επίσκοπος της πόλεως στην διάρκεια του 4ου αιώνα.
* Φωτεινός, γεννηθείς στην Άγκυρα, μαθητής του προηγούμενου, επίσκοπος του Σιρμίου στην διάρκεια του 4ου αιώνα.
* Θεόδοτος Άγκυρας, επίσκοπος της πόλεως στην διάρκεια του 5ου αιώνα.
* Νείλος ο Σιναΐτης, Βυζαντινός κρατικός αξιωματούχος και μετέπειτα Χριστιανός αναχωρητής του 5ου αιώνα.

## Εικονογραφία
Στην διάρκεια του 7ου αιώνα, οι Καπιτούλοι της Τουλούζ τίμησαν το μυθικό παρελθόν των ιδρυτών της πόλεως και παρήγγειλαν σε αριθμό καλλιτεχνών έργα με θέμα την *Ίδρυση της Άγκυρας από τους Τεκτόσαγες*. 
* Αξίζει να αναφερθούν:
** Η τοιχογραφία του Ζαν-Πιέρ Ριβάλ.
** Η τοιχογραφία του Αντουάν Ριβάλ, (αντικαθιστώντας εκείνη του πατέρα του, Ζαν-Πιέρ, η οποία είχε καταστραφεί).
** Πίνακας ζωγραφικής του Ζαν Ζουβενέ, Μουσείο των Αυγουστίνων της Τουλούζ.
** Σχέδιο του Ραιμόν Λαφάζ, Τουλούζ, Μουσείο Πωλ-Ντυπουί.

## Δείτε επίσης
* Ασκόδροβες, αιρετικοί στους οποίους αναφέρεται ο Ιερώνυμος Στριδώνας και οι οποίοι κατοικούσαν στην Άγκυρα κατά τη διάρκεια του 4ου αιώνα π.Χ..

## Παραπομπές



Κατηγορία:Αρχαίες πόλεις της Γαλατίας (Μικρά Ασία)
Διπλόποδα

Τα **διπλόποδα**, γνωστά και ως **χιλιόποδα**, είναι ομοταξία αρθρόποδων η οποία ανήκει στην υποσυνομοταξία μυριάποδα. Το όνομά τους το πήραν από τα δύο ζεύγη ποδιών που έχουν στα περισσότερα σωματικά τμήματά τους. Τα περισσότερα χιλιόποδα έχουν πολύ επιμήκη κυλινδρικά ή πεπλατυσμένα σώματα με περισσότερα από 20 τμήματα. Αν και το όνομα χιλιόποδα υπονοεί ότι έχουν 1000 πόδια, κανένα είδος δεν έχει τόσο πολλά. Ο μεγαλύτερος αριθμός είναι 750 για το είδος *Illacme plenipes*. Περιλαμβάνει περίπου 12.000 είδη ταξινομημένα σε 16 τάξεις και περίπου 140 οικογένειες, και αποτελεί την μεγαλύτερη ομοταξία των μυριάποδων.

Τα περισσότερα χιλιόποδα είναι αργοκίνητα σαπροφάγα, τα οποία τρώνε φύλλα σε αποσύνθεση και άλλη νεκρή φυτική ύλη. Μερικά τρώνε μύκητες ή ρουφούν φυτικά υγρά και μικρός αριθμός τους είναι θηρευτές. Τα διπλόποδα είναι σε γενικές γραμμές αβλαβή για τους ανθρώπους, αν και κάποια μπορούν να γίνουν βλαβερά για τα καλλιεργούμενα φυτά, ιδίως σε θερμοκήπια. Τα περισσότερα αμύνονται με ποικιλία χημικών που εκκρίνουν κατά μήκος του σώματός τους.

Το παλαιότερο απολίθωμα που αποδίδεται σε χιλιόποδο είναι το *Pneumodesmus newmani*, από την ύστερη σιλούρια (428 εκατομμύρια χρόνια πριν). Το *P. newmani* είναι επίσης το παλαιότερο γνωστό χερσαίο ζώο. Κάποια προϊστορικά χιλιόποδα έφταναν σε μήκος πάνω από 2 μέτρα, ενώ σήμερα φτάνουν σε μέγιστο μήκος τα 27 με 38 εκατοστά. Το μεγαλύτερο υπάρχον είδος είναι το γιγάντιο αφρικανικό χιλιόποδο (*Archispirostreptus gigas*).

## Παραπομπές


κατηγορία:Μυριάποδα
Semper fidelis

Η έκφραση ***Semper fidelis*** είναι μια λατινική έκφραση η οποία σημαίνει: "Για πάντα πιστός" ή "Για πάντα εύπιστος". Χρησιμοποιείται ευρέως ως μόττο σε στρατιωτικές μονάδες ή τάγματα.Στις ΗΠΑ αποτελεί ρητό του σώματος των πεζοναυτών.

## Πηγές


Κατηγορία:Λατινικές φράσεις
Κατηγορία:Εθνικά συνθήματα
Κατηγορία:Λατινικά συνθήματα
Σρεμπρένιτσα

Η **Σρεμπρένιτσα** (Сребреница, ΔΦΑ srêbrenitsa) είναι πόλη της Βοσνίας και Ερζεγοβίνης, στην επαρχία της Σερβικής Δημοκρατίας της Βοσνίας, κοντά στα ανατολικά σύνορά της με τη Σερβία. Είναι ορεινή πόλη, ενώ η οικονομία της βασίζεται κατά κύριο λόγο στην εξόρυξη αλατιού και τα θερμά λουτρά της.

Κατά τον πόλεμο της Βοσνίας, η πόλη έγινε τον Ιούλιο του 1995 θέατρο σφαγής του -ανδρικού κυρίως- βοσνιακού πληθυσμού, με περίπου 8.000 νεκρούς, μια πράξη που χαρακτηρίστηκε γενοκτονία.

Στις 24 Μαρτίου 2007 η δημοτική συνέλευση ζήτησε την ανεξαρτησία της Σρεμπρένιτσα από την οντότητα της Σερβικής Δημοκρατίας. Οι Σέρβοι που συμμετείχαν στη συνέλευση, δεν ψήφισαν για το σχετικό αίτημα.

## Παραπομπές σημειώσεις


## Εξωτερικοί σύνδεση

*Opština Srebrenica - Srebrenica municipality 
*The Advocacy Project partners with Bosnian Family (BOSFAM)

Κατηγορία:Πόλεις της Βοσνίας και Ερζεγοβίνης
Κατηγορία:Πόλεις της Σερβικής Δημοκρατίας της Βοσνίας
Κολλέμβολα

Τα **κολλέμβολα** αποτελούν τη μεγαλύτερη από τις τρεις γραμμές των σύγχρονων εξάποδων οι οποίες δεν θεωρούνται πλέον έντομα (οι άλλες δύο είναι τα πρώτουρα και τα δίπλουρα). Αν και οι τρεις τάξεις μερικές φορές ομαδοποιούνται μαζί σε μια ομοταξία η οποία ονομάζεται εντόγναθα εξαιτίας των εσωτερικών τμημάτων του στόματός τους, δεν φαίνεται να σχετίζονται μεταξύ τους περισσότερο απ'ότι τα υπόλοιπα έντομα, που έχουν εξωτερικά στοματικά εξαρτήματα. Μερικές γενετικές μελέτες υποδεικνύουν ότι τα κολλέμβολα αντιπροσωπεύουν μια ξεχωριστή εξελικτική πορεία από τα υπόλοιπα εξάποδα, αλλά άλλοι διαφωνούν. Φαίνεται ότι αυτό οφείλεται στα ιδιαίτερα ποικιλόμορφα μοτίβα μοριακής εξέλιξης των αρθρόποδων.

Το κολλέμβολα είναι παμφάγοι οργανισμοί οι οποίοι προτιμούν τις υγρές συνθήκες. Δεν εμπλέκονται άμεσα στην αποδόμηση της οργανικής ύλης, αλλά συνεισφέρουν έμμεσα, μέσω του κατακερματισμού της και του ελέγχου των μικροβιακών κοινοτήτων του εδάφους. Θεωρούνται ως βλαπτικοί οργανισμοί για τις καλλιέργειες. Ο όρος «κολλέμβολα» προέρχεται από τις ελληνικές λέξεις κόλλα και έμβολο.

## Περιγραφή

Τα κολλέμβολα φυσιολογικά έχουν μήκος μικρότερο από 6 χιλιοστά, έχουν έξι ή λιγότερα κοιλιακά τμήματα και έχουν μια σωληνοειδή απόφυση (το κολλοφόρο ή κοιλιακός σωλήνας) με κολλώδη κυστίδια, η οποία προβάλλει από το πρώτο κοιλιακό τμήμα. Τα ποδουρόμορφα και αντομοβρυόμορφα έχουν πολύ επίμηκες σώμα, ενώ τα συμφυπλέονα και τα νεελιπλέον έχουν σφαιρικό σώμα. Τα κολλέμβολα δεν έχουν τραχειακό αναπνευστικό σύστημα, με αποτέλεσμα η αναπνοή να γίνεται μέσω πόρων, με την εξαίρεση των σμινθουριδών, οι οποίες διαθέτουν ένα αδρό, αλλά πλήρως λειτουργικό, τραγχειακό σύστημα.

Τα περισσότερα είδη διαθέτουν μια κοιλιακή απόφυση η οποία μοιάζει με διχαλωτή ουρά, το δικρανίδιο, η οποία διπλώνει κάτω από το σώμα και μπορεί να χρησιμοποιήθει ως έμβολο ώστε να ζώο να πραγματοποιήσει άλμα όταν κινδυνεύει. Κρατείται από τάση από μια μικρή δομή, τον καδίσκο, και όταν απελευθερώνεται, χτυπά στο έδαφος, με αποτέλεσμα το κολλέμβολο να εκτοξευθεί στον αέρα. Όλο αυτό λαμβάνει χώρα σε λιγότερο από 18 χιλιοστά του δευτερολέπτου.

Τα κολλέμβολα έχουν την ικανότητα να μειώνουν το βάρος του σώματός τους μέχρι και 30% σε κάθε έκδυση αν η θερμοκρασία είναι αρκετά υψηλή. Η συρρίκνωση είναι γενετικά προκαθορισμένη. Καθώς οι θερμότερες συνθήκες αυξάνουν τους μεταβολικούς ρυθμούς και τις ανάγκες για ενέργεια, η μείωση του μεγέθους είναι πλεονέκτημα για την επιβίωσή τους.

## Παραπομπές


κατηγορία:Εξάποδα
Ατμόσφαιρα

[thumb|250px|right|Η [ατμόσφαιρα της Γης.]]
[thumb|250px|right|Η αραιή [ατμόσφαιρα του Άρη.]]
Η **ατμόσφαιρα** (atmosphere, διεθνής όρος, από τα ελληνικά *ατμός* και *σφαίρα*) αποτελεί στρώμα αερίων που περιβάλλει έναν πλανήτη ή άλλο υλικό σώμα και συγκρατείται από τη βαρύτητα του σώματος. Είναι πιθανότερο η ατμόσφαιρα να συγκρατηθεί από ένα ουράνιο σώμα όταν η βαρύτητα είναι ισχυρή και η θερμοκρασία της ατμόσφαιρας χαμηλή.

Η ατμόσφαιρα της Γης αποτελείται κυρίως από άζωτο και σε μικρότερο βαθμό από οξυγόνο, το οποίο χρησιμοποιείται από τους διάφορους οργανισμούς για την αναπνοή, και διοξείδιο του άνθρακα, το οποίο χρησιμοποιείται από τα φυτά, τα φύκη και τα κυανοβακτήρια για τη φωτοσύνθεση. Η ατμόσφαιρα βοηθάει στην προστασία των ζωντανών οργανισμών της Γης από γενετικές βλάβες από την ηλιακή υπεριώδη ακτινοβολία, τον ηλιακό άνεμο και τις κοσμικές ακτίνες. Η σημερινή της σύνθεση είναι αποτέλεσμα δισεκατομμυρίων χρόνων βιοχημικών μεταβολών στην παλαιοατμόσφαιρα από τους ζωντανούς οργανισμούς. Η ατμόσφαιρα περιχέεται από διάφορα στρώματα: την εξώσφαιρα, την θερμόσφαιρα, την ιονόσφαιρα την 
στρατόσφαιρα, την οζονόσφαιρα και τέλος την τροπόσφαιρα.

## Εξωτερικοί σύνδεσμοι
* 
*
Χρήστος Μαγκώτσιος

Ο **Χρήστος Μαγκώτσιος** είναι Έλληνας προπονητής καλαθοσφαίρισης, γεννημένος το 1963. Έγινε γνωστός από την συνεργασία του με την ομάδα του Άρη Θεσσαλονίκης, κατακτώντας το κύπελλο Ελλάδας του 1998.

## Καριέρα
Ο Μαγκώτσιος αποφοίτησε από το ΤΕΦΑΑ Θεσ/νίκης το 1986 και ξεκίνησε την προπονητική του καριέρα τρία χρόνια αργότερα, όταν ανέλαβε τα τμήματα υποδομής και το ανδρικό τμήμα του Αριστοτέλη Επανωμής.

Το 1992, ανέλαβε τον Αίαντα Ευόσμου, με τον οποίο κατέκτησε το πρωτάθλημα και το κύπελλο της ΕΚΑΣΘ το 1996, πριν αναλάβει ως βοηθός προπονητή στην ομάδα του Άρη. Υπό τις οδηγίες του Σλόμπονταν Σούμποτιτς, οι "κίτρινοι" κατέκτησαν το κύπελλο Κόρατς του 1997 και την επόμενη σεζόν ξεκίνησαν πολλά υποσχόμενοι, αλλά λόγω οικονομικών προβλημάτων αποδυναμώθηκαν, παραμένοντας με ένα βασικό κορμό έξι αθλητών. Παρ' όλα αυτά, με τον Μαγκώτσιο στον πάγκο, κατέκτησαν το κύπελλο Ελλάδας, κερδίζοντας την ομάδα της ΑΕΚ με 71-68.

Ο Μαγκώτσιος συνέχισε ως βοηθός στον Άρη μέχρι το 2001, όταν συμφώνησε με τον Απόλλωνα Λεμεσού, κατακτώντας το κύπελλο Κύπρου του 2002, κερδίζοντας στον τελικό τον ΑΠΟΕΛ με 66-51.

Ακολούθησαν οι συνεργασίες του με την Ολύμπια Λάρισας και την Ξάνθη, πριν ενταχθεί στο δυναμικό της Greek Basketball Academy, όπου παρέμεινε μέχρι το 2015.

## Τίτλοι
* 1 Κύπελλο Κόρατς: 1997
* 1 κύπελλο Ελλάδας: 1998
* 1 κύπελλο Κύπρου: 2002

## Παραπομπές


## Πηγές
* Gba Academy - Greek Basketball Academy - ΧΡΗΣΤΟΣ ΜΑΓΚΩΤΣΙΟΣ
* Basketball Academy

Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης Ολύμπιας Λάρισας
Κατηγορία:Προπονητές καλαθοσφαίρισης κυπριακών συλλόγων
Αντρέ Μάρτινς

Ο **Αντρέ Ρενάτο Σοάρες Μάρτινς** (Πορτογαλικά: *André Renato Soares Martins*, 21 Ιανουαρίου 1990 - ) είναι επαγγελματίας Πορτογάλος ποδοσφαιριστής που αγωνίζεται ως κεντρικός μέσος, και από το καλοκαίρι του 2018 αγωνίζεται στη Λέγκια Βαρσοβίας.

## Συλλογική καριέρα
### Σπόρτινγκ Λισαβόνας
Θήτευσε αρκετά χρόνια στις ακαδημίες της Σπόρτινγκ Λισαβόνας έως το 2009, όταν προωθήθηκε στην κανονική ομάδα. Το 2009 δόθηκε δανεικός στη Ρεάλ Σ.Κ., ομάδα Γ' Κατηγορίας, παραμένοντας εκεί για μία σεζόν. Το 2010 στάλθηκε δανεικός στην Μπελενένσες, ομάδα της Σεγκούντα Λίγκα, όπου κι εκεί παρέμεινε για μία σεζόν. Ενώ το 2011 δόθηκε δανεικός στην Πινιαλνοβένσε. 

Από το 2012 ξεκίνησε να παίρνει συμμετοχές στη Σπόρτινγκ Λισαβόνας, παίζοντας παράλληλα και στην Σπόρτινγκ Λισαβόνας Β. Το ντεμπούτο του με τη φανέλα της Σπόρτινγκ το πραγματοποίησε στις 11 Οκτωβρίου του 2011, μπαίνοντας ως αλλαγή σε έναν αγώνα κόντρα στη Βασλούι, για το Γιουρόπα Λιγκ.

Τη σεζόν 2013–14 έλαβε περισσότερο χρόνο συμμετοχής, παίζοντας σε 29 αγώνες και πετυχαίνοντας 2 γκολ. Στις 15 Σεπτεμβρίου του 2013 ξεκίνησε βασικός σε έναν αγώνα του πρωταθλήματος κόντρα στην Ολιανένσε, στον οποίο η ομάδα του κέρδισε 2–0.  Παρόλα αυτά, στις 30 Ιουνίου του 2016 πληροφορήθηκε από τον σύλλογο ότι πλέον δεν υπολογίζεται και έφυγε.

### Ολυμπιακός Πειραιώς
Στις 8 Αυγούστου του 2016 αποκτήθηκε ως ελεύθερος από τον Ολυμπιακό. Το ντεμπούτο του με τη φανέλα του Ολυμπιακού το έκανε στις 25 Αυγούστου του 2016, μπαίνοντας ως αλλαγή στη θέση του Κώστα Φορτούνη, σε έναν αγώνα κόντρα στην Αρούκα, στον οποίον ο Ολυμπιακός κέρδισε 2–1 στην παράταση και πέρασε στους ομίλους του Γιουρόπα Λιγκ, με συνολικό σκορ 3–1. To 2018 αποχώρησε για την Λέγκια Βαρσοβίας.

## Διεθνής καριέρα
Αγωνίστηκε 43 φορές στα μικρά τμήματα της Εθνικής Πορτογαλίας. Στις 10 Ιουνίου του 2013 έκανε το ντεμπούτο του στην Ανδρών, σε ένα φιλικό αγώνα κόντρα στην αντίστοιχη ομάδα της Κροατίας. Στις 14 Αυγούστου συμμετείχε ξανά σε αγώνα της χώρας του, πάλι σε φιλικό, κόντρα στην Ολλανδία αυτή τη φορά. Το 2016 συμπεριλήφθηκε στην ομάδα της Πορτογαλίας για τους Ολυμπιακούς Αγώνες του Ρίο.

## Στατιστικά καριέρας

## Διακρίσεις
; Σπόρτινγκ Λισαβόνας
* Κύπελλο Πορτογαλίας: 2014–15

## Παραπομπές


## Εξωτερικοί σύνδεσμοι
*
*
*

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές ολυμπιακής ομάδας Πορτογαλίας
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές ΚΦ Ος Μπελενένσες
Κατηγορία:Ποδοσφαιριστές Σπόρτινγκ Λισαβόνας Β
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Σούπερ Λιγκ Ελλάδας
Πάουλο Μπέντο

Ο **Πάουλο Χόρχε Γκόμες Μπέντο** (πορτογαλικά: *Paulo Jorge Gomes Bento*, [πορτογαλική προφορά:*ˈ[[ΔΦΑ|pawlu ˈbẽtu]]*], 20 Ιουνίου 1969) είναι Πορτογάλος πρώην επαγγελματίας ποδοσφαιριστής και νυν προπονητής ποδοσφαίρου στην Εθνική Νότιας Κορέας.

## Σταδιοδρομία ως παίκτης
Ως ποδοσφαιριστής αγωνιζόταν στη θέση του αμυντικού μέσου. Στα πρωταθλήματα της χώρας του μετρά 284 συμμετοχές και 16 γκολ, σε 11 σεζόν. Ενώ πέρασε και τέσσερα χρόνια στην Ισπανία. Κατά τ' άλλα υπήρξε και διεθνής με την Εθνική Πορτογαλίας, συμμετέχοντας και σε ένα Μουντιάλ και σε ένα Euro.

## Σταδιοδρομία ως προπονητής
Ξεκίνησε την προπονητική σταδιοδρομία του το 2005, όταν ανέλαβε τη Σπόρτινγκ Λισαβόνας, στην οποία έμεινε 4 χρόνια. Το 2010, ανέλαβε την Εθνική Πορτογαλίας, στην οποία παρέμεινε επίσης για 4 χρόνια.

## Παραπομπές


## Εξωτερικοί σύνδεσμοι

*
*
*
*

Κατηγορία:Πορτογάλοι ποδοσφαιριστές
Κατηγορία:Πορτογάλοι προπονητές ποδοσφαίρου
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές ΚΦ Εστρέλα ντα Αμαδόρα
Κατηγορία:Ποδοσφαιριστές Βιτόρια Γκιμαράες
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Ρεάλ Οβιέδο
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Πριμέρα Ντιβιζιόν
Κατηγορία:Προπονητές ποδοσφαίρου Σπόρτινγκ Λισαβόνας
Κατηγορία:Προπονητές ποδοσφαίρου Εθνικής Πορτογαλίας
Κατηγορία:Προπονητές ποδοσφαίρου Κρουζέιρο Εσπόρτε Κλούμπε
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Παγκοσμίου Κυπέλλου 2014
Κατηγορία:Ξένοι προπονητές ποδοσφαίρου στην Ελλάδα
Κατηγορία:Προπονητές Ευρωπαϊκού Πρωταθλήματος Ποδοσφαίρου 2012
Κατηγορία:Προπονητές Παγκοσμίου Κυπέλλου Ποδοσφαίρου 2022
Χέραρντ Τόμας

Ο **Χέραρντ Τόμας** (φλαμανδικά: **Gerard Thomas** (1663–1721) ) ήταν Φλαμανδός ζωγράφος της τεχνοτροπίας μπαρόκ, ο οποίος ειδικευόταν σε εσωτερικούς χώρους εργαστηρίων ζωγράφων και πινακοθηκών. Γεννήθηκε στην Αμβέρσα το 1663 και έγινε μέλος στη Συντεχνία του Αγίου Λουκά της πόλης το 1688 - 89, διατελώντας κοσμήτοράς της δύο φορές. Πολλά από τα έργα του αντανακλούν την τάση στη ζωγραφική της Αμβέρσας περί το 1700 να απεικονίζονται στους πίνακες καλλιτέχνες - συχνά παλαιότεροι μεγάλοι "Δάσκαλοι", όπως οι Πέτερ Πάουλ Ρούμπενς, Άντονι βαν Ντάικ και Γιάκομπ Γιόρντενς - στα εργαστήριά τους, περιβαλλόμενοι από πίνακες και γλυπτά, και διδάσκοντας την τέχνη σε νέους μαθητευόμενους. Συχνά για τους "Δασκάλους" γίνονται απλοί υπαινιγμοί, μέσω των απεικονιζόμενων στο έργο πινάκων τους.

Ο Τόμας απεβίωσε στην Αμβέρσα το 1720 ή το 1721.

## Δείτε επίσης
* Κατάλογος Φλαμανδών ζωγράφων

## Παραπομπές


## Πηγές
*
* Filipczak, Z. Z. (1987). Picturing art in Antwerp, 1550-1700. Princeton, N.J.: Princeton University Press. ISBN 0-691-04047-8

Κατηγορία:Φλαμανδοί ζωγράφοι
Κατηγορία:Ζωγράφοι του Μπαρόκ
Κωνσταντίνος Βούλγαρης

Ο **Κωνσταντίνος Βούλγαρης** (1934) είναι στρατηγός του Πυροβολικού στον ελληνικό Στρατό Ξηράς που διατέλεσε αρχηγός του Γενικού Επιτελείου Στρατού (ΓΕΣ) από το 1993 μέχρι το 1996. Προηγουμένως, χρημάτισε διευθυντής του Στρατιωτικού Γραφείου του υφυπουργού Εθνικής Άμυνας στρατηγού Αντώνη Δροσογιάννη και ακόλουθος Άμυνας στην ελληνική πρεσβεία στο Παρίσι.

## Βίος
Γεννήθηκε το 1934 στην Πάτρα. Σπούδασε στην Στρατιωτική Σχολή Ευελπίδων (ΣΣΕ), από την οποία αποφοίτησε στις 3 Αυγούστου 1956, ως αρχηγός της τάξης του, και ονομάσθηκε ανθυπολοχαγός Πυροβολικού. Ως αξιωματικός συμπλήρωσε τις σπουδές του στην Σχολή Πυροβολικού, την Σχολή Ορεινών Καταδρομών, την Σχολή Μετεωρολογίας των ΗΠΑ, την Σχολή Ειδικών Όπλων Ενόπλων Δυνάμεων (ΣΕΟΕΔ) και την Σχολή Αεράμυνας των ΗΠΑ. Αποφοίτησε επίσης από την τότε Ανωτέρα Σχολή Πολέμου (ΑΣΠ) και την Σχολή Εθνικής Άμυνας (ΣΕΘΑ), ενώ είναι και πτυχιούχος ηλεκτρολόγος και μηχανολόγος μηχανικός του Πανεπιστημίου Πατρών.

Προήχθη σε συνταγματάρχη το 1984, σε ταξίαρχο το 1985, σε υποστράτηγο το 1986 και σε αντιστράτηγο το 1988.

Υπηρέτησε σε θέσεις ευθύνης, ως επιτελής στο ΝΑΤΟ, διευθυντής του Στρατιωτικού Γραφείου του υφυπουργού Εθνικής Άμυνας στρατηγού Αντώνη Δροσογιάννη, ακόλουθος Άμυνας στην ελληνική πρεσβεία στο Παρίσι, διευθυντής της Διεύθυνσης Πυροβολικού του ΓΕΣ και, τελικά, Α΄ υπαρχηγός ΓΕΣ (1988-90).

Ως συνταγματάρχης, προήδρευσε στην επιτροπή των στρατιωτικών διαπραγματεύσεων Γαλλίας και Λιβύης για την λήξη των εχθροπραξιών στο Τσαντ, σε εκτέλεση απόφασης της Συνάντησης Κορυφής Ελλάδας-Γαλλίας-Λιβύης στην Ελούντα της Κρήτης (16 Νοεμβρίου 1984), που είχε οργανώσει και διευθύνει ο Ανδρέας Παπανδρέου.

Το 1990 αποστρατεύθηκε από την κυβέρνηση Μητσοτάκη μαζί με πολλούς άλλους ανώτατους αξιωματικούς που θεωρούνταν φιλικά προσκείμενοι στον Ανδρέα Παπανδρέου, προκαλώντας την οργή του Ευάγγελου Γιαννόπουλου, ο οποίος δήλωσε ότι όλοι οι αξιωματικοί που διώκονται με βάση τα πολιτικά τους φρονήματα θα αποκατασταθούν όταν το ΠΑΣΟΚ επιστρέψει στην εξουσία. Πράγματι, μετά τις εκλογές του 1993 και την επάνοδο του Ανδρέα Παπανδρέου στην εξουσία, ο Κωνσταντίνος Βούλγαρης αποκαταστάθηκε στην υπηρεσία του ως μηδέποτε απομακρυνθείς και τοποθετήθηκε αρχηγός ΓΕΣ, θέση στην οποία παρέμεινε μέχρι το 1996, οπότε αντικαταστάθηκε από τον στρατηγό Μανούσο Παραγιουδάκη.

## Πηγή
*«ΣΥΝΟΠΤΙΚΗ ΙΣΤΟΡΙΑ ΤΟΥ ΓΕΝΙΚΟΥ ΕΠΙΤΕΛΕΙΟΥ ΣΤΡΑΤΟΥ: 1901 - 2001», εκδ. "Γ.Ε.Σ", 2001, σελ. 195

## Παραπομπές


Κατηγορία:Έλληνες αξιωματικοί του πυροβολικού
Κατηγορία:Αρχηγοί Γενικού Επιτελείου Στρατού (Ελλάδα)
You Could Be Mine

Το "**You Could Be Mine**" είναι ένα τραγούδι του αμερικανικού hard rock συγκροτήματος Guns N' Roses. Εμφανίστηκε τον Ιούλιο του 1991 στην ταινία *[[Εξολοθρευτής 2: Μέρα Κρίσης]]*. Τον ίδιο μήνα κυκλοφόρησε ως single, ενώ τον Σεπτέμβριο του ίδιου έτους βρέθηκε στο άλμπουμ *[[Use Your Illusion II]]*.

## Ιστορία
Το "You Could Be Mine" είχε είδη γραφτεί πριν την κυκλοφορία του πρώτου άλμπουμ του συγκροτήματος, *[[Appetite for Destruction]]*. Το τραγούδι μιλά για μια σχέση του κιθαρίστα Ίζυ Στράντλιν.

Στην ταινία *[[Εξολοθρευτής 2: Μέρα Κρίσης]]* αρχικά θα εμφανιζόταν το "I Wanna be Sedated" των Ramones (το οποίο εμφανίστηκε αργότερα στην ταινία *[[Εξολοθρευτής: Γένεσις]]*). Ωστόσο οι αναφορές που γίνονται στο συγκρότημα, κυρίως η εμφάνιση μιας μπλούζας με τη στάμπα των L.A. Guns και το T-800 να βγάζει το όπλο του (**gun**) μέσα από ένα κουτί με τριαντάφυλλα (**roses**), έκαναν τον σκηνοθέτη Τζέιμς Κάμερον να σκεφτεί την χρήση κάποιου κομματιού των Guns N' Roses. Ο ηθοποιός Άρνολντ Σβαρτζενέγκερ δείπνησε με τα μέλη της μπάντας για να συζητήσουν το θέμα.

## Μουσικό βίντεο
Το μουσικό βίντεο για το "You Could Be Mine" σκηνοθετήθηκε από τους Άντυ Μόραχαν, Σταν Γουίνστον και Τζέφρι Άμπελσον. Στο βίντεο πρωταγωνιστεί ο Σβαρτζενέγκερ, ο οποίος καταφθάνει σε μια συναυλία των Guns N' Roses με την εντολή να δολοφονήσει τα μέλη του συγκροτήματος. Στο τέλος του βίντεο ο Εξολοθρευτής περνά μπροστά από την μπάντα. Φτάνοντας στον τραγουδιστή Αξλ Ρόουζ θεωρεί την δολοφονία τους "χάσιμο πυρομαχικών" και αποχωρεί.

Το "You Could Be Mine" δεν συμπεριλήφθηκε στο DVD *[[Welcome to the Videos]]*, καθώς περιέχει υλικό από την ταινία.

## Κομμάτια του single
#You Could Be Mine
#Civil War

## Προσωπικό
* Αξλ Ρόουζ - κύρια φωνητικά
* Slash - κιθάρα
* Ίζυ Στράντλιν - κιθάρα, φωνητικά
* Νταφ ΜαΚέγκαν - μπάσο, φωνητικά
* Ματ Σόρουμ - ντραμς

## Παραπομπές


Κατηγορία:Τραγούδια των Guns N' Roses
Κατηγορία:Τραγούδια του 1991
Κατηγορία:Singles του 1991
Κατηγορία:Singles της Geffen Records
Κατηγορία:Τραγούδια γραμμένα για ταινίες
Ένα ολόγραμμα για τον βασιλιά (ταινία)

Το ***Ένα ολόγραμμα για τον βασιλιά*** (πρωτότυπος τίτλος: ***A Hologram for the King***)  είναι αμερικάνικη ταινία του 2016 σε σκηνοθεσία του Τομ Τίκβερ. Βασίζεται στο ομώνυμο μυθιστόρημα του Ντέιβ Έγκερς.

## Πλοκή

Ο Άλαν είναι ένας Αμερικάνος επιχειρηματίας που έχει αποτύχει επαγγελματικά, έχει χάσει το σπίτι του και έχει χωρίσει. Ταξιδεύει στην Τζέντα για να προωθήσει ένα νέο προϊόν που βασίζεται σε ολογράμματα. Η καθημερινότητά του εκεί, όμως, δεν είναι όπως την περιμένει, καθώς συμβαίνουν αλλοπρόσαλλες καταστάσεις.

## Διανομή
*Τομ Χανκς ως Άλαν Κλέι
*Αλεξάντερ Μπλακ ως Γιούσεφ
*Σαρίτα Τσάντχερι ως Ζάχρα
*Σίντσε Μπάμπετ Κνούντσεν ως Χάνε
*Τομ Σκέριτ ως Ρον
*Μπεν Γουίσοου ως Ντέιβ (το ολόγραμμα)

## Παραπομπές


## Εξωτερικοί σύνδεσμοι
* 
* 
* 
*  

Κατηγορία:Αμερικανικές ταινίες της δεκαετίας 2010
Κατηγορία:Μεξικάνικες ταινίες
Κατηγορία:Αγγλόφωνες ταινίες
Κατηγορία:Αραβόφωνες ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες σχετικά με την οικονομική κρίση
Κατηγορία:Ταινίες σε σκηνοθεσία Τομ Τίκβερ
Κατηγορία:Ταινίες του 2016
Κατηγορία:Ταινίες παραγωγής Icon Productions
Κατηγορία:Ταινίες παραγωγής Lions Gate Entertainment
Κατηγορία:Ταινίες γυρισμένες στη Γερμανία
Κατηγορία:Μεξικανικές δραματικές ταινίες
Κατηγορία:Ταινίες γυρισμένες στο Μαρόκο
Βάιμπλινγκεν

Το **Βάιμπλινγκεν** (γερμανικά: *Waiblingen*) είναι πόλη στο νοτιοδυτικό τμήμα της Γερμανίας, που βρίσκεται στο κέντρο της πυκνοκατοικημένης Περιφέρειας της Στουτγκάρδης, που γειτνιάζει με τη Στουτγκάρδη. Είναι η πρωτεύουσα της επαρχίας Ρεμς-Μουρ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βάδης-Βυρτεμβέργης
Κατηγορία:Βυρτεμβέργη
Τόμας Μπο Λάρσεν

Ο **Τόμας Μπο Λάρσεν** (1963) είναι Δανός ηθοποιός που έχει γίνει γνωστός μέσα από τις ταινίες του Τόμας Βίντερμπεργκ.

Το 1999 έλαβε το βραβείο Robert για την ερμηνεία του στην ταινία *[[Οικογενειακή Γιορτή]]*.

## Επιλεγμένη φιλμογραφία

## Παραπομπές


Κατηγορία:Δανοί ηθοποιοί κινηματογράφου
Κατηγορία:Δανοί ηθοποιοί τηλεόρασης
Χρήστος Δέπας

Ο **Χρήστος Δέπας** (Μοναστήρι, 25 Οκτωβρίου 1910 - Θεσσαλονίκη, 17 Μαΐου 1984) ήταν Έλληνας δικηγόρος, πολιτικός και νομάρχης.

## Σταδιοδρομία
Ο Χ. Δέπας του Βασιλείου γεννήθηκε το 1910 στο Μοναστήρι και η καταγωγή του ήταν από την Κοζάνη. Σπούδασε νομικά στο Πανεπιστήμιο της Θεσσαλονίκης και σταδιοδρόμησε ως δικηγόρος.

Την περίοδο από το 1966 ως το 1968 ήταν πρόεδρος του συλλόγου Κοζανιτών Θεσσαλονίκης. Το 1968 ήταν πρόεδρος της Ομοσπονδίας Δυτικομακεδονικών Σωματείων Θεσσαλονίκης, περίοδος κατά την οποία οργανώθηκαν πλήθος εκδηλώσεων για τον Μακεδονικό Αγώνα.

Διετέλεσε Νομάρχης Φλωρίνης από το  1958 ως το 1960, στη συνέχεια Πέλλας από το 1960 ως το 1963
και Άρτας από το 1963 ως το 1965. Παραιτήθηκε τον Φεβρουάριο του 1965 με βάση τον νόμο περί εθελουσίας εξόδου νομαρχών από την υπηρεσία.

Απεβίωσε σε ηλικία 74 ετών στη Θεσσαλονίκη το 1984. Ήταν παντρεμένος με την Αλίκη Λάσκου.

## Παραπομπές


Κατηγορία:Νομάρχες Άρτας
Κατηγορία:Νομάρχες Πέλλας
Κατηγορία:Νομάρχες Φλώρινας
Προσωπογραφία Ανδρόγυνου (Διονύσιος Καλλυβωκάς)

Η ***Προσωπογραφία Ανδρόγυνου*** είναι ζωγραφικό έργο του Διονυσίου Καλλιβωκά ή Καλλυβωκά που χρονολογείται στα 1858. Πρόκειται για ελαιογραφία σε μουσαμά διαστάσεων 48 x 58 εκ. Εκτίθεται στο Παράρτημα Κέρκυρας της Εθνικής Πινακοθήκης και Μουσείου Αλεξάνδρου Σούτζου.

## Ο πίνακας
Η προσωπογραφία ήταν ένα εξαιρετικά δημοφιλές θέμα της επτανησιακής ζωγραφικής καθώς πολλά μέλη της ανώτερης κοινωνικής και οικονομικής τάξης των νησιών επιθυμούσαν να απεικονιστούν σε έργα τέχνης ενισχύοντας το κοινωνικό κύρος τους και επιτυγχάνοντας τη μνημόνευση τους από τις επόμενες γενιές. 

Στον πίνακα, το ζεύγος ποζάρει ντυμένο με επίσημες ενδυμασίες και με τρόπο που φανερώνει μεταξύ άλλων την κοινωνική θέση του άνδρα και της γυναίκας. Συγκεκριμένα στο έργο του Καλλυβωκά αντιπαραβάλλονται η στιβαρή και σίγουρη μορφή του άνδρα που βρίσκεται σε πρώτο πλάνο με τη γυναικεία μορφή που τοποθετημένη πιο πίσω εμφανίζεται να ακουμπάει το χέρι της στον ώμο του συζύγου της, ψάχνοντας πιθανόν για στήριγμα. 

Τεχνικά αρακτηριστικά που παρατηρούνται στον πίνακα είναι η άκαμπτη και στιβαρή στάση των μορφών που συνοδεύεται από λεπτομερή σχεδιασμό και σκοτεινό ενιαίο φόντο, η κλασικιστική δομή, η λεπτότητα των γραμμών και η προσοχή που δίνεται στις διαβαθμίσεις των τόνων.

Στην παρούσα διπλή προσωπογραφία είναι φανερή η επιρροή της κλασικιστικής τέχνης που άνθισε κατά τον 19ο αιώνα στην Ιταλία. Το συγκεκριμένο έργο του Καλλυβωκά είναι επίσης αντιπροσωπευτικό της αλλαγής που συντελέστηκε στην τεχνοτροπία της επτανησιακής σχολής κατά το δεύτερο μισό του 19ου αιώνα.

## Στυλ και επιρροές
Ο Διονύσιος Καλλυβωκάς (1806-1877), μαθητής του Νικόλαου Καντούνη, ήταν εκπρόσωπος της επτανησιακής τέχνης και εισηγητής της επτανησιακής προσωπογραφίας. Ακολούθησε σε μεγάλο βαθμό τα διδάγματα των ακαδημαϊκών πρότυπων του 18ου αιώνα ενώ στις προσωπογραφίες του, οι οποίες υπηρετούσαν τις ανάγκες των πελατών του, έδινε προσοχή στην αποτύπωση των ευγενικών χαρακτηριστικών των μορφών. Ως καλλιτέχνης φιλοτέχνησε πρωτότυπα έργα και αντίγραφα, ασχολούμενος κατά κύριο λόγο με τις θρησκευτικές σκηνές και την προσωπογραφία. 

## Παραπομπές


## Βιβλιογραφία
*
*

## Εξωτερικοί Σύνδεσμοι
* Επίσημη Ιστοσελίδα Εθνικής Πινακοθήκης-Μουσείου Αλεξάνδρου Σούτζου Αθηνών
* Επίσημη Ιστοσελίδα Παραρτήματος της Εθνικής Πινακοθήκης στην Κέρκυρα

Κατηγορία:Έργα ελληνικής ζωγραφικής
Κατηγορία:Εθνική Πινακοθήκη-Μουσείο Αλεξάνδρου Σούτζου
Γυναικείο Γυμνό (Γιάννης Μόραλης)

Το ***Γυναικείο Γυμνό*** είναι ένα ζωγραφικό έργο του Γιάννη Μόραλη το οποίο ολοκληρώθηκε το 1950. Πρόκειται για ελαιογραφία σε μουσαμά διαστάσεων 69,4x45,2 εκ. και εκτίθεται στο Παράρτημα Κέρκυρας της Εθνικής Πινακοθήκης και Μουσείου Aλεξάνδρου Σούτζου.

## Ο πίνακας
Η γυμνή γυναίκα του έργου, με το βλέμμα και την ήρεμη στάση των σταυρωμένων χεριών της, εμφανίζει ομοιότητες με τις αρχαίες επιτύμβιες στήλες αντιπροσωπεύοντας μια κυρίαρχη θεματολογία του καλλιτέχνη. Οι γυναικείες μορφές (νεαρά κορίτσια και νεαρές γυναίκες) στα έργα του Μόραλη εκείνης της περιόδου παρουσιάζονται ταπεινές και σκεπτικές σε απόλυτα γεωμετρικά σχήματα, αντικατοπτρίζοντας την προσπάθεια του ζωγράφου για την εισαγωγή μιας προσωπικής εκδοχής για τον μοντερνισμό. 

## Στυλ και επιρροές
Ο Γιάννης Μόραλης είχε καθοριστική συμβολή στη διαμόρφωση του καλλιτεχνικού σκηνικού της μεταπολεμικής Ελλάδας, επίτευγμα που οφείλεται τόσο στην εικαστική του δημιουργία (πετυχαίνοντας τη σύζευξη ανάμεσα στον κλασικισμό και τον μοντερνισμό) όσο και με τη διδασκαλία του. Ασχολήθηκε κατά κύριο λόγο με την προσωπογραφία και το γυμνό και σε μικρότερο βαθμό με την τοπιογραφία και τη νεκρή φύση. Ως καλλιτέχνης επηρεάστηκε από το έργο του Αντρέ Ντεραίν και του Δημήτρη Γαλάνη. Άλλες πηγές έμπνευσης του ήταν η  αρχαία ελληνική γλυπτική και η Πομπηιανή ζωγραφική. Κυρίαρχο θέμα της δημιουργίας του ήταν τα γυναικεία αισθησιακά σώματα σε επιτύμβιες συνθέσεις, εμπνευσμένες από τις επιτύμβιες στήλες της κλασικής αρχαιότητας.

## Παραπομπές


## Πηγές
#Εθνική Πινακοθήκη και Μουσείο Αλεξάνδρου Σούτζου,*Εθνική Πινακοθήκη 100 χρόνια* β΄έκδοση, Αθήνα 2001, ISBN 960 7791 02 9
#Ίδρυμα της Βουλής των Ελλήνων για τον κοινοβουλευτισμό και τη Δημοκρατία, *Έργα Τέχνης από τη συλλογή της Βουλής των Ελλήνων* β΄ αναθεωρημένη έκδοση, 2010, ISBN 978 960 6757 29 7
#Εθνική Πινακοθήκη και Μουσείο Αλεξάνδρου Σούτζου, "Αφιέρωμα στον Γιάννη Μόραλη Τιμής και Μνήμης χάριν για τα 100 χρόνια από τη γέννησή του", Αθήνα 2015, ISBN 978 960 7791 60 3
#Εθνική Πινακοθήκη και Μουσείο Αλεξάνδρου Σούτζου, "Παρθένης-Γκίκας-Μόραλης", 1992
#Εθνική Πινακοθήκη και Μουσείο Αλεξάνδρου Σούτζου, "Ελληνική ζωγραφική, Η «Γενιά του ΄30» μετά τον Πόλεμο"
#Εθνική Πινακοθήκη και Μουσείο Αλεξάνδρου Σούτζου, "Ελληνική ζωγραφική, Η Δεκαετία του ΄30", 1996

## Εξωτερικοί σύνδεσμοι
* Επίσημη Ιστοσελίδα Εθνικής Πινακοθήκης-Μουσείου Αλεξάνδρου Σούτζου Αθηνών
* Επίσημη Ιστοσελίδα Παραρτήματος της Εθνικής Πινακοθήκης στην Κέρκυρα

Κατηγορία:Έργα ελληνικής ζωγραφικής
Κατηγορία:Εθνική Πινακοθήκη-Μουσείο Αλεξάνδρου Σούτζου
Βιλαέτι της Τραπεζούντας

thumb|Χάρτης του Βιλαετίου της Τραπεζούντας του 1890
Το **Βιλαέτι της Τραπεζούντας** ήταν διοικητική διαίρεση πρώτου επιπέδου (βιλαέτι) στο βόρειο-ανατολικό τμήμα της Οθωμανικής Αυτοκρατορίας και που αντιστοιχεί στην περιοχή κατά μήκος των ακτών της ανατολικής Μαύρης Θάλασσας και εσωτερικά στην ορεινή περιοχή του Ποντιακών Άλπεων. Στην περιοχή κατοικούσαν εθνότητες Τούρκων στο δυτικά και Λαζόφωνοι Μουσουλμάνοι στο ανατολικα, αν και καθ ' όλη την περίοδο της Τουρκοκρατίας υπήρχε ιστορικό αλλαξοπιστίας στο Ισλάμ από πολλούς Έλληνες (Ποντίους) - ακόμη και η Γιουλμπαχάρ Χατούν, η μητέρα του σουλτάνου Σελίμ Α΄ λεγόταν ότι ήταν Ελληνίδα Ποντιακή καταγωγής.

Στις αρχές του 20ού αιώνα, αναφέρεται να κατείχε έκταση 31.290 τετρ. χιλιόμετρα, ενώ σύμφωνα με τα αποτελέσματα από την πρώτη Οθωμανική απογραφή του 1885 (που δημοσιεύθηκε το 1908) είχε πληθυσμό 1.047.700.

Μετά το Ρωσοτουρκικό Πόλεμο του 1877-1878, ιδρύθηκε το σαντζάκι του Λαζιστάν. Η Ριζούντα έγινε το κέντρο της περιοχής, λόγω της προσάρτησης του Μπατούμι, την έως πρότινος πρωτεύουσα του σαντζακιού, στη Ρωσία.

## Διοικητικές διαιρέσεις
Το βιλαέτι περιελάμβανε τρια σαντζάκια (τέσσερα μετά το 1889) και 22 καζάδες. Τα σαντζάκια του Βιλαετίου ήταν:
# Σαντζάκι Τραπεζούντας (Τραπεζούντα, Κοτύωρα, Κερασούντα, Τρίπολη , Φιλοκάλεια (Γκορελε), Φολ (Βακφίμπεκίρ), Σούρμενα, Πλάτανα, Ματσούκα)
# Σαντζάκι Αργυρουπόλεως (Αργυρούπολη, Κελκίτ, Χερίαινα, Τορούλ)
# Σαντζάκι του Λαζιστάν (με πρωτεύουσα το Μπατούμι μέχρι το 1878, αργότερα η Ριζούντα) (Ριζούντα, Αθήνα, Αρτβίν)
# Σαντζάκι του Τζανίκ (με πρωτεύουσα την Σαμψούντα μετά 1889) (Σαμψούντα, Μπάφρα, Οινόη, Φάτσα, Θεμίσκυρα, Θέρμη)

## Παραπομπές



Κατηγορία:Βιλαέτια της Οθωμανικής Αυτοκρατορίας στην Ασία
Κατηγορία:Τραπεζούντα
Μαργαρίτης Δήμιτσας

[μικρογραφία|δεξιά|250px|Επίτομος Ιστορία της Μακεδονίας (1879). Επανεκδόθηκε από το [IMXA (Ινστιτούτο Μελετών Χερσονήσου τους Αίμου) το 1988]]
Ο **Μαργαρίτης Δήμιτσας** (Αχρίδα 1830 – Αθήνα 1903) ήταν διαπρεπής Έλληνας εκπαιδευτικός, φιλόλογος, ιστορικός και συγγραφέας που έπαιξε σημαντικό ρόλο, σε μια μακρά χρονική περίοδο των ελληνοβουλγαρικών αναταράξεων, κεντρίζοντας με τα βιβλία του το ενδιαφέρον των τότε τουρκοκρατουμένων ελληνοφρόνων και ελληνιζόντων της Μείζονος Μακεδονίας για τις ρίζες τους αναπτύσσοντας ταυτόχρονα και το αίσθημα, ότι δικαιωματικά τους ανήκε η γη που έκρυβε τις μαρτυρίες της ελληνικότητάς της. Ο Ιωάννης Καλοστύπης εξαίρει το έργο του.

## Βιογραφία
Σπούδασε στο Ελληνικό σχολείο στην Αχρίδα και είχε δάσκαλο στα μαθητικά του χρόνια τον Δημήτριο Μηλαντίνη (1810-1862), τον μετέπειτα Dimitar Miladinov. Παρακολούθησε μαθήματα δευτεροβάθμιας εκπαίδευσης στα Ιωάννινα και Θεσσαλονίκη. Πτυχιούχος της φιλολογίας του Πανεπιστημίου Αθηνών ειδικεύεται στην κλασική φιλολογία, φιλοσοφία και την αρχαιολογία στα πανεπιστήμια της Λειψίας και του Βερολίνου.

Το 1858 λειτούργησε με δική του πρωτοβουλία το πρώτο ιδιωτικό ελληνικό γυμνάσιο στο Μοναστήρι (Μπίτολα).
Όταν τέθηκε το θέμα της διεκδίκησης της Αρχιεπισκοπής Αχρίδας από τη Βουλγαρική Εξαρχία ο Δήμιτσας έγινε ασυμβίβαστος και σφορδός αντίπαλος του Μηλαντίνωφ, του πρώτου δασκάλου του, που του απέδιδε αντικανονικές και παράνομες ενέργειες. Μετά απ' όλα αυτά και την κορύφωση των ελληνοβουλγαρικών αντιπαραθέσεων εν όψει προετοιμασίας της Εξέγερσης του Ίλιντεν μεταγκαταστάθηκε στη Αθήνα, όπου δίδαξε για ένα μικρό διάστημα κυρίως Γεωγραφία και απεβίωσε εκεί το 1903.

## Συγγράμματα

Ήταν μια μακρά χρονική περιόδος, όπως προαναφέρθηκε, έντονων εθνικών αντιπαραθέσεων που η κάθε πλευρά παρέθετε τα δικά της επιχειρήματα.
Ανάμεσα στ' άλλα συγγράμματα του συγκαταλέγονται:

* Η Γεωγραφία της Μακεδονίας (1870) και
* Οι αρχαίοι Μακεδόνες (1892)

## Σημείωση

## Παραπομπές


## Εξωτερικοί σύνδεσμοι
* Μαργαρίτης Δήμιτσας. Διορθωτέα τινά των περί Αχρίδος δημοσιευθέντων εν τη Πανδώρα, 1, 01.09.1868
* Μαργαρίτης Δήμιτσας. Διορθωτέα τινά των περί Αχρίδος δημοσιευθέντων εν τη Πανδώρα, 1, 15.10.1868

Κατηγορία:Έλληνες συγγραφείς του 19ου αιώνα
Κατηγορία:Έλληνες λόγιοι του 19ου αιώνα
Κατηγορία:Έλληνες συγγραφείς του 20ού αιώνα
Μπενίσιο ντελ Τόρο

Ο **Μπενίσιο ντελ Τόρο** (ισπανικά*: Benicio Monserrate Rafael del Toro Sánchez*, 19 Φεβρουαρίου 1967) είναι Πορτορικανός ηθοποιός.

## Βιογραφία
Γεννήθηκε το 1967 στο Σαν Χουάν του Πουέρτο Ρίκο και σπούδασε υποκριτική στη σχολή της Stella Adler. Έχει βραβευτεί με Όσκαρ, Χρυσή Σφαίρα και BAFTA Β' Ανδρικού ρόλου για την ερμηνεία του στην ταινία *[[Traffic (ταινία)|Traffic]]* του Στίβεν Σόντερμπεργκ. Επίσης, έχει κερδίσει το βραβείο Γκόγια Α' ανδρικού ρόλου για την ταινία *Che: Part One*.

## Φιλμογραφία

## Παραπομπές


Κατηγορία:Πορτορικανοί ηθοποιοί
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Κατηγορία:Βραβευμένοι με BAFTA Β' Ανδρικού Ρόλου
Κατηγορία:Βραβευμένοι με Γκόγια
Κατηγορία:Πολιτογραφημένοι πολίτες της Ισπανίας
Λούκα Μιλούνοβιτς

Ο **Λούκα Μιλούνοβιτς** (γεννημένος στις 21 Δεκεμβρίου 1992 στο Βελιγράδι) είναι Σέρβος ποδοσφαιριστής, ο οποίος αγωνίζεται στην θέση του επιθετικού για την ομάδα της ΦΚ Βοζντοβατς.

## Καριέρα
Ο Μιλούνοβιτς ξεκίνησε την επαγγελματική του καριέρα στην ΟΦΚ Βελιγραδίου την σεζόν 2011-12, συνεχίζοντας την επόμενη χρονιά στην Ζούλτε Βάρεγκεμ από το Βέλγιο, όπου αγωνίστηκε σε δώδεκα ματς πρωταθλήματος.

Τον Ιανουάριο του 2012, συμφώνησε με τον Ερυθρό Αστέρα Βελιγραδίου, όπου παρέμεινε ως το καλοκαίρι του 2014, παίζοντας σε 46 παιχνίδια και πετυχαίνοντας 10 γκολ.

Από το 2014 ως το 2016, φόρεσε την φανέλα του Πλατανιά, όπου αγωνίστηκε σε 47 ματς της Superleague σκοράροντας 9 φορές. Παράλληλα, πραγματοποίησε 16 συμμετοχές και σκόραρε 5 γκολ με την εθνική νέων της Σερβίας.

Τον Αύγουστο του 2016, υπέγραψε συμβόλαιο τριετούς συνεργασίας με την ομάδα του Άρη.

## Παραπομπές


## Πηγές

* Luka Milunovic - Spielerprofil 16/17 | Transfermarkt
* ΛΟΥΚΑ ΜΙΛΟΥΝΟΒΙΤΣ, ΠΛΑΤΑΝΙΑΣ ΧΑΝΙΩΝ | Super League Ελλάδα
* Luka Milunovic Player Profile - ESPN FC

Κατηγορία:Σέρβοι ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΟΦΚ Βελιγραδίου
Κατηγορία:Ποδοσφαιριστές Ζούλτε Βάρεγκεμ
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Α.Ο. Πλατανιά
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Ελλάδα
Ιθίαρ Μπογιαΐν

Η **Ιθίαρ Μπογιαΐν** είναι Ισπανίδα ηθοποιός, σκηνοθέτρια και σεναριογράφος.

Γεννήθηκε το 1967 στη Μαδρίτη. Ξεκίνησε την καριέρα της ως ηθοποιός τη δεκαετία του '80 συμμετέχοντας στην ταινία *[[Ο Νότος (ταινία 1983)|Ο Νότος]]* του Βίκτορ Ερίθε. Από τη δεκαετία του '90 δουλεύει και ως σκηνοθέτρια. Οι πιο γνωστές ταινίες της είναι το *[[Μέσα από τα Μάτια σου|Μέσα από τα μάτια σου]]*, που κέρδισε το βραβείο Γκόγια καλύτερης ταινίας και το *[[Ακόμα και η βροχή]]*, που ήταν στις εννιά επικρατέστερες για το Βραβείο Καλύτερης Ξένης Ταινίας στα Όσκαρ του 2010.

Σύντροφός της είναι ο σεναριογράφος Πολ Λάβερτι, με τον οποίο έχει συνεργαστεί σε τρεις ταινίες.
## Φιλμογραφία

## Παραπομπές


Κατηγορία:Ισπανοί σκηνοθέτες
Κατηγορία:Ισπανοί ηθοποιοί
Κατηγορία:Ισπανοί σεναριογράφοι
Κατηγορία:Βραβευμένοι με Γκόγια
Ρόσι ντε Πάλμα

Η **Ρόσι ντε Πάλμα** (ισπανικά: Rossy de Palma, 16 Σεπτεμβρίου 1964 - ) είναι Ισπανίδα ηθοποιός και μοντέλο.

Γεννήθηκε το 1964 ως Ρόζα Έλενα Γκαρθία Ετσάβε. Το καλλιτεχνικό της ψευδώνυμο προέρχεται από την πόλη καταγωγής της, Πάλμα ντε Μαγιόρκα. Έχει γίνει γνωστή από τους ρόλους της στις ταινίες του Πέδρο Αλμοδόβαρ. Εκτός από την υποκριτική, έχει ασχοληθεί και με το μόντελινγκ και έχει συνεργαστεί με σχεδιαστές όπως ο Ζαν-Πολ Γκοτιέ.

## Ταινίες

## Παραπομπές


Κατηγορία:Ισπανίδες ηθοποιοί
Κατηγορία:Ισπανοί μοντέλα
Μανώλης Τζανακάκης (ποδοσφαιριστής)

Ο **Μανώλης (Εμμανουήλ) Τζανακάκης** (Τζερμιάδο Λασιθίου, 30 Απριλίου 1992) είναι Έλληνας ποδοσφαιριστής, ο οποίος αγωνίζεται ως πλάγιος αμυντικός για τη κυπριακή Καρμιώτισσα του Πρωταθλήματος ποδοσφαίρου Κύπρου.

## Σταδιοδρομία
Ξεκίνησε τη ποδοσφαιρική του καριέρα από τα τμήματα υποδομής της Superleague 2 και την ομάδα του Εργοτέλη, με την οποία υπέγραψε το πρώτο του επαγγελματικό συμβόλαιο στις 29 Νοεμβρίου 2011. Μέχρι το 2013, αγωνίστηκε σε 46 αγώνες του ελληνικού πρωταθλήματος, ενώ παράλληλα προσκλήθηκε και φόρεσε τη φανέλα της εθνικής Ελπίδων για τέσσερις αγώνες.

Τον Ιούλιο του 2013, συμφώνησε με την ομάδα του Ολυμπιακού. Αμέσως παραχωρήθηκε με τη μορφή δανεισμού στον Εργοτέλη, όπου την σεζόν 2014-15 πραγματοποίησε 23 ακόμη συμμετοχές στο πρωτάθλημα της Superleague. Τη σεζόν 2015-16, δόθηκε εκ νέου δανεικός, αυτή τη φορά στη κυπριακή Ανόρθωσις, όπου έπαιξε σε δεκαέξι αγώνες και πέτυχε ένα γκολ. Αφού αφέθηκε ελεύθερος από τον Ολυμπιακό, χωρίς πραγματοποίηση συμμετοχών, υπέγραψε συμβόλαιο διετούς διαρκείας με τον Άρη, στις 26 Αυγούστου 2016.

Στις 29 Δεκεμβρίου 2019, υπέγραψε συμβόλαιο με τον Παναιτωλικό, μέχρι το καλοκαίρι του 2021.

Στις 15 Ιουλίου 2021, ανακοινώθηκε η απόκτηση του από τη Ξάνθη της Superleague 2.

Τον Αύγουστο του 2022, υπέγραψε μονοετές συμβόλαιο με τη κυπριακή Καρμιώτισσα που συμμετέχει στο Πρωτάθλημα ποδοσφαίρου Κύπρου.

## Στατιστικά καριέρας

## Παραπομπές


## Πηγές

* Manolis Tzanakakis - Spielerprofil 16/17 | Transfermarkt
* Τζανακάκης Μανώλης | Onsports.gr
* ΜΑΝΩΛΗΣ ΤΖΑΝΑΚΑΚΗΣ, ΕΡΓΟΤΕΛΗΣ | Super League Ελλάδα

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Ανόρθωσης
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Χαρίλαος Δώδος

Ο **Χαρίλαος Δώδος** (1906 - 29 Αυγούστου 1999), του Δημοσθένη, υπήρξε Έλληνας δικηγόρος και νομάρχης.

## Βιογραφικά στοιχεία
Σπούδασε νομικά και άσκησε το δικηγορικό λειτούργημα.

Διορίστηκε Νομάρχης Φλώρινας το 1949  και εργάστηκε για την ανοικοδόμηση του νομού μετά τον εμφύλιο πόλεμο, Έβρου από τον Αύγουστο του 1950 ως το 1955, Ξάνθης από τις 10 Ιουνίου 1964 ως τις 31 Οκτωβρίου 1966  και τέλος, από το 1966 ως το 1967 Γρεβενών. Αποχώρησε λόγω ορίου ηλικίας το 1967. Το 1956 εξελέγη μέλος του πολιτικού συμβουλίου του Κόμματος Αγροτών και Εργαζομένων.
Από τον Δεκέμβριο του 1963 ως τον Ιούνιο του 1964 ήταν πρόεδρος του Παγχαλκιδικού Συλλόγου. Πέθανε το 1999 και κηδεύτηκε στη Θεσσαλονίκη.

## Παραπομπές


Κατηγορία:Νομάρχες Γρεβενών
Κατηγορία:Νομάρχες Έβρου
Κατηγορία:Νομάρχες Ξάνθης
Κατηγορία:Νομάρχες Φλώρινας
Κατηγορία:Νομάρχες Πέλλας
Βάιος Σταθόπουλος

Ο **Βάιος Σταθόπουλος** (1952 - 26 Αυγούστου 2008), του Γεωργίου, υπήρξε Έλληνας πολιτικός και βουλευτής της Νέας Δημοκρατίας από το 1985 ως το 1993.

## Πολιτική σταδιοδρομία
Γεννήθηκε στο Βόλο και εργάστηκε ως τεχνολόγος-μηχανολόγος.
Ήταν μέλος της ΟΝΝΕΔ. Εξελέγη για πρώτη φορά βουλευτής Α΄Αθηνών με τη Νέα Δημοκρατία στις εκλογές του 1985. Τον Μάρτιο του 1990 αντικατέστησε την Άννα Συνοδινού που παραιτήθηκε από βουλευτής. Στη συνέχεια εξελέγη ξανά, στις εκλογές του 1990.
 
Πέθανε σε ηλικία 56 ετών από ανακοπή καρδιάς που υπέστη μέσα στο φουσκωτό σκάφος του στην Ανάβυσσο, τον Αύγουστο του 2008.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Αθηνών